ఔషద ఎగుమతుల్లో స్వల్ప తగ్గుదల..
- ఏప్రిల్‌ 27 నుంచి మెగా ఫార్మా షో: ఫార్మాక్సిల్‌ డైరెక్టర్‌ జనరల్‌
నవతెలంగాణ,వాణిజ్యవిభాగం: 2017 మార్చి 31తో ముగిసిన ఆర్థిక సంవత్సరంలో భారత ఔషద ఉత్పత్తుల ఎగుమతులు స్వల్పంగా తగ్గాయని ఫార్మాస్యూటికల్‌ ఎక్స్‌పోర్ట్స్‌ ప్రమోషన్‌ కౌన్సిల్‌ (ఫార్మాక్సిల్‌) డైరెక్టర్‌ జనరల్‌ రవి ఉదరు భాస్కర్‌ అన్నారు. 2016-17లో ఈ రంగం ఎగుమతులు 16.4 బిలియన్‌ డాలర్లకు క్షీణించాయని పేర్కొన్నారు. 2015-16లో 16.89 బిలియన్‌ డాలర్ల ఎగుమతులు జరిగాయన్నారు. ఈ సందర్భంగా భాస్కర్‌ మాట్లాడుతూ ఏప్రిల్‌ 27-29 తేదిల్లో ఐఫెక్స్‌ 2017 ఐదో అంతర్జాతీయ ఎడిషన్‌ మెగా ఫార్మా షోను హైదరాబాద్‌లోని హైటెక్స్‌లో నిర్వహించనున్నట్టు తెలిపారు. ఈ మెగా పదర్శనలో 100కు మించి దేశాలు, 600 మందికి పైగా అంతర్జాతీయ కొనుగోలుదారులు, 300లకుపైనా భారతీయ కంపెనీలు పాల్గొంటాయని ఐఫెక్స్‌ చైర్మెన్‌ రమేష్‌ బాబు తెలిపారు.
మీ స్నేహితులకు రికమెండ్ చెయ్యండి